— 334 — 



Mindre Meddelelser. 



Personalia. 



Professor Warmings 80 Aars Fødselsdag d. 3. November 1921 

 fejredes under stor Deltagelse fra Fagfæller og Elever i Ind- og Udlandet. 

 Tidligt om Formiddagen overraktes ham et smukt Sølvbæger fyldt med 

 Blomster fra en Kreds af Studerende og andre yngre botaniske Elever 

 ved Stud. mag. C. A. Jørgensen. Senere indfandt sig forskellige Deputationer 

 i hans Hjem. 



Bestyrelsen for Dansk Botanisk Forening mødte fuldtallig og over- 

 rakte Prof. Warming ved sin Formand: Prof. Kolderup Rosenvinge, føl- 

 gende Adresse, som oplæstes: 



»Kære Hr. Professor Eug. Warming ! 



Da De for 10 Aar siden fyldte 70 Aar, overrakte Bestyrelsen for Dansk 

 Botanisk Forening Dem en Adresse, hvori den bragte Dem sin Tak for Deres 

 rige videnskabelige Virksomhed igennem de mange Aar, og ganske særlig 

 for saa vidt som den havde været knyttet til D. B. F., og vi udtalte Ønsket 

 om, at De maatte opleve mange lyse Aar, og at vi længe maatte have den 

 Glæde at se Dem som en af de første blandt Videnskabens Arbejdere. 



Naar Bestyrelsen nu idag indfinder sig for at overbringe Dem sin op- 

 rigtige og varme Lykønskning i Anledning af 80 Aars Fødselsdagen, kan 

 vi med Glæde konstatere, at vore Ønsker er gaaede i Opfyldelse. I en Række 

 videnskabelige Publikationer har De bragt nye Bidrag til Videnskabens 

 Fremskridt, og disse Arbejder har saaledes baaret tydeligt Vidne om, at 

 Deres Forskerdrift stadig er levende og Deres Arbejdsevne ualmindelig. 



Men naar vi her møder som Repræsentanter for Dansk Botanisk For- 

 ening, er det os magtpaaliggende at bringe Dem en særlig Tak for, hvad De 

 har virket i og for vor Forening. 



De har glædet os ved Deres Nærværelse ved de fleste af vore Møder, 

 De har holdt adskillige Foredrag og deltaget i mangfoldige Diskussioner. 

 De har endvidere bidraget til vort Tidsskrift med flere værdifulde Publi- 

 kationer, blandt hvilke vi særlig vil fremhæve den største, det monumentale 

 Værk om Danmarks Skove, den største Afhandling vi nogensinde har 

 publiceret, og som helt fylder det omfangsrigeste Bind af Botanisk Tidsskrift 

 der hidtil er udgivet. Og for at lette Udgivelsen af dette vigtige Værk har 

 De ydet os personlige Ofre. For alt dette bringer vi Dem idag vor varmeste 

 Tak. 



Naar vi mindes, at vi endnu i afvigte Sommer havde den Glæde at se 

 Dem som Deltager i den 3 Dages Exkursion til Sønderjylland, har vi Grund 

 til at haabe, at De endnu længe vil kunne færdes iblandt os, og vi vil da ud- 

 tale det Ønske, at De fremdeles maa besvare det, som har været Deres vig- 

 tigste Kilde til Glæde, nemlig Evnen til at arbejde i Videnskabens Tjeneste«. 



Derefter overrakte en Deputation med Prof. Dr. C. H. Ostenfeld som 

 Ordfører Prof. W. et Album i to Bind med henved 250 Portræter af Bota- 

 nikere i mange Lande, og med følgende Dedikation: 



